laion/Wikipedia-Exotic huggingface dataset:
Åke Edwardson

Åke Edwardson (õieti Karl Åke Peter Edvardsson; sündinud 10. märtsil 1953) on rootsi ajakirjanik, õpetaja ja kriminaalromaanikirjanik. Tema kriminaalromaanide üks tuntumaid tegelasi on komissar Erik Winter. "Till allt som varit dött" (1995). Samal aastal võitis teos Rootsi kriminaalkirjanduse eriauhinna debüütromaani kategoorias (Debutant-diplomet). "Gå ut min själ" (1996) "Tants ingliga" – Dans med en ängel, 1997; eesti keeles: Eesti Raamat 2000, sarjas "Mirabilia". Samal aastal võitis romaan Rootsi kriminaalkirjanduse auhinna parima romaani kategoorias. "Rop från långt avstånd" (1998) "Genomresa" (1999) "Sol och skugga" (1999) "Lõputu suvi" – Låt det aldrig ta slut, 2000; eesti keeles: Eesti Raamat 2005, sarjas "Mirabilia". "Himlen är en plats på jorden" (2001). Samal aastal võitis teos Rootsi kriminaalkirjanduse auhinna parima romaani kategoorias. "Segel av sten" (2002) "Jukebox" (2003) "Winterland" (2004) "Samuraisuvi" – Samurajsommar, 2005; eesti keeles: Eesti Raamat, 2006 "Tuba number 10" – Rum nummer 10, 2005; eesti keeles: Eesti Raamat 2007, sarjas "Mirabilia". "Drakmånad" (2006) "Vänaste land" (2006) "Nästan död man" (2007) "Den sista vintern" (2008) "Svalorna flyger så högt att ingen längre kan se dem" (2010) Ake Edwardson. Fansite Åke Edwardson. DekkariNetti
Lipkond

Lipkond võib tähendada aadlilipkonda ehk aadlikest moodustatud sõjaväelist üksust Rootsi valdustes enne Põhjasõda Ivo Schenkenbergi maameeste lipkonda Liivi sõjas Kaitseliidu lipkonda ehk Kaitseliidu 1990. aastal moodustatud territoriaalseid üksusi, mis tegutsesid Eesti NSV rajoonide piirides: Ida-Viru lipkond, Lääne-Viru lipkond, Põhja-Võrumaa lipkond, Lõuna-Tartumaa lipkond, Rapla lipkond skautide või gaidide kohalikku organisatsiooni
Graafik (kunstnik)

Graafik on kunstnik, kes tegeleb graafikaga – kunstiga, milles kasutatakse joonistus- ja paljundustehnikaid. Graafikute loend
Tamur Kusnets

Tamur Kusnets (sündinud 1. juulil 1975) on Eesti sõjaväelane (auastmelt kolonelleitnant) ja kirjanik. Tamur Kusnets lõpetas 1993. aastal Kunda 1. keskkooli, mille järel läbis ajateenistuse ja valis elukutselise sõjaväelase tee. 2000. aastal lõpetas Tamur Kusnets Kaitseväe Ühendatud Õppeasutuste Kõrgema Sõjakooli. Ta on teeninud Kalevi üksik-jalaväepataljonis ja töötanud Kaitseväe Ühendatud Õppeasutustes lektorina ning õppinud alates 2006. aastast sama kooli magistriõppes sõjalist juhtimist. Vabariigi President andis 14. veebruaril 2011 Tamur Kusnetsile majori auastme ja 20. veebruaril 2023 kolonelleitnanti auastme. Tamur Kusnets on kirjutanud kolmeosalise romaanisarja "Hundipäikese aeg", mis ilmus aastail 2008–2010. ("Hundipäikese aeg I: Metsiku jahi algus", 2008; "Hundipäikese aeg II: Vaen võtab verejälge", 2009; "Hundipäikese aeg III: Hullud on hundid ja hullud on hagijad", 2010.) 2012. aastal ilmus Kusnetsi romaan "Püha Jüri kutsikad", mille aineseks on Jüriöö ülestõusu sündmustik. 2016. aastal ilmus ajalooline romaan "Puud kasvavad kõigile", mis käsitleb Vlad Dracula aegset Valahhiat. Eda Post. Tamur Kusnets: kutseline sõdalane ja jutuvestja. Eesti Päevaleht, 5. aprill 2008. (Kasutatud 17. märtsil 2011.) Sõjaväeliste auastmete andmine. Vabariigi presidendi käskkiri 14.02.2011, nr 137. (Kasutatud 17. märtsil 2011.) Vladimir Sazonov. Püha Jüri kutsikatest. Sirp, 2.11.2012; Madis Maasing. Jüriöö ülestõusust, ordumeelselt. Sirp, 08.11.2012 Vladimir Sazonov. Karm romaan Dracula ajastust. Sirp, 28.10.2016
Lepanina (Muhu)

Lepanina (ka Lepana) on väike neem Muhu saare põhjaosas Tammiski nuki ning Seanina vahel. Lepanina varjus asub väike paadilauter. Lepanina asub Pallasmaa küla territooriumil. Mõnisada meetrit Lepaninast läänes asub pikk muul. Muhu ninad – postkaardihetked ümber saare. Oma Saar, 12. juuli 2008 Pilt Lepaninast, taamal Seanina Võrkmaja Lepaninal
Karin Laine

Karin Laine (17. märts 1930 Rõuge vald, Võrumaa – 9. aprill 2017) oli eesti murdmaasuusataja. Ta võitis veteranide maailmameistrivõistlustel suusatamises 32 kuld-, 12 hõbe- ja 8 pronksmedalit. Aastatel 1990–1992 oli ta Eesti Kongressi liige. 1987 Eesti NSV teeneline sporditegelane Suri 32kordne veteranide maailmameister Karin Laine. Õhtuleht, 11. aprill 2017 Jaan Toomla (koostaja). Valitud ja valitsenud. Tallinn, 1999 Suusaveteranide meistrivõistluste hõbemedalist Karin Laine valmistub MMiks Lõunaleht.ee Karin Laine on suuskadega sõber olnud üle 70 aasta Võrumaa Teataja. 13. märts 2010 80-aastane eestlanna võitis MMil kolm kulda! Postimees, 17. märts 2011 Biograafia ESBL-is
Kaido Ivask

Kaido Ivask (sündinud 26. mail 1970) on eesti ehitaja ning omavalitsuspoliitik. Paide linnapea 17. märtsist 2011 kuni novembrini 2013. Taas valitud linnapeaks 13. juulil 2023. Ta kuulus aastatel 1999–2014 Isamaa ja Res Publica Liitu ja on alates jaanuarist 2022 taas erakond Isamaa liige. 1977–1988 Lähte Keskkool 1988–1993 Tallinna Tehnikaülikool, ehitusinsener 1993–1994 Tallinna Tehnikaülikool, magister teedeehituse erialal 1993–1995 Järva Teedevalitsus, sillainsener 1996–1999 AS Arte Grupp, töödejuhataja 2000–2002 Paide Linnavalitsus, abilinnapea ehitus- ja planeeringu alal 2002 AS TREF, projektijuht 2002–2005 AS TREF, asfaldi osakonna juhataja 2005–2011 Paide abilinnapea 2011–2013 Paide linnapea "Paide sai uue linnapea ja volikogu esimehe" ERR, 13. juuli 2023 Kaido Ivaski CV Paide linna kodulehel Järva Teataja "Paide uueks linnapeaks sai Kaido Ivask" 17. märts 2011
Eesti Abi- ja Teraapiakoerte Ühing

Mittetulundusühing Eesti Abi- ja Teraapiakoerte Ühing (EATKÜ) on 2008. aastal loodud üleriigiline katusorganisatsioon, mis esindab füüsilisi ja juriidilisi isikuid, kes kaasavad oma töös teraapiakoeratiimi tervishoiu-, haridus- ja sotsiaalvaldkonnas või on seotud teraapiakoerte kasvatamise ja ettevalmistamisega tööks. EATKÜ eesmärk on edendada koerte abil läbiviidavaid sekkumistegevusi Eestis, seista vastutustundliku lemmikloomapidamise eest ning väärtustada inimese ja koera vahelist sidet. Eesti Abi- ja Teraapiakoerte Ühing on ainus organisatsioon Eestis, mis testib, koolitab ning eksamineerib teraapiakoeratiime. Kõik EATKÜ koeratiimid omavad rahvusvahelist litsentsi. Ühing töötab koos partneritega välja ja arendab Eesti sotsiaal-, haridus- ning tervishoiuvaldkonnaga kõige paremini sobivat süsteemi. EATKÜ teeb rahvusvahelist koostööd, et tuua Eestisse vastava ala teadmisi, praktilisi oskusi ja parimaid praktikaid, ning osaleb teadusalases koostöös. EATKÜ viib ettevalmistuse saanud koeratiimid kokku klientidega, aitab programmide jaoks välja töötada sobiliku tegevusplaani, metoodika ja standardid ning koordineerib tiimide tööd. EATKÜ on alates 2016. aasta juulikuust rahvusvahelise katusorganisatsiooni IAHAIO (International Association of Human-Animal Interaction Organizations) täisliige. Olles Eestis valdkonna teerajaja, juhindub Eesti Abi- ja Teraapiakoerte Ühing valdkonna juurutamises ja arendamises ning oma tegevuse korraldamises, sealhulgas tegevust puudutavate reeglite loomises, IAHAIO valgest raamatust, kohandades sealseid suuniseid. EATKÜ asutas koos Eesti Ratsutamisterapeutide Liiduga Eesti Abi- ja Teraapialoomi Kaasavate Organisatsioonide Liidu. 2016. aasta veebruaris sai Eesti Abi- ja Teraapiakoerte Ühing Eesti Vabariigi Kultuuriministeeriumilt tunnustava tiitli kultuurisõber 2015. Koduleht
Poker Face

"Poker Face" on Lady Gaga teine singel albumilt "The Fame". Seda singlit on Gaga müünud enam kui 9,8 miljonit eksemplari. ifpi.org vaadatud 23.05.11 australian-charts.com vaadatud 23.05.11 ultratop.be vaadatud 23.05.11 acharts.us vaadatud 23.05.11 ifpicr.cz vaadatud 23.05.11 vnuemedia.com vaadatud 23.05.11 mahasz.hu vaadatud 23.05.11 acharts.us vaadatud 23.05.11 acharts.us vaadatud 23.05.11 ifpicr.cz vaadatud 23.05.11 acharts.us vaadatud 23.05.11 allmusic.com vaadatud 23.05.11
Nordecon

Nordecon AS (varasemate nimedega Eesti Ehitus ja Nordecon International) on Eesti üks suuremaid ehitusettevõtteid. Ettevõte keskendub ehituse peatöövõtule ja projektijuhtimisele. Tegemist on käibelt Eesti suuruselt teise ehitusettevõttega. Nordecon teenib 96% oma müügitulust Eestist. Ettevõtte suurim välisturg (2% müügitulust) on Soome. Nordecon ehitab äri-, elamu-, tööstus- ja ühiskondlikke hooneid ja rajab taristuid nagu teed, tehnovõrgud ja sadamarajatised. Lisaks tegeleb Nordeconi kontsern betoonkonstruktsioonide ehitamise, raske ehitustehnika rentimise ning teede hooldamisega. Lisaks Eestile on kontsernil ettevõtteid Rootsis, Soomes ja Ukrainas. Nordecon AS on Eesti Ehitusettevõtjate Liidu ja Eesti Kaubandus-Tööstuskoja liige. Suuromanik ja nõukogu esimees on Toomas Luman. Nordeconi suurimad konkurendid Eesti ehitusturul on Merko Ehitus, Osaühing Mapri Ehitus ja AS YIT Eesti. Infrastruktuuri ehituste turul on üheks suurimaks konkurendiks AS TREV-2 Grupp. Alates 18. maist 2006 on Nordecon noteeritud Tallinna börsil (põhinimekirjas). Tallinna börs on Nasdaq Balti börsi osa. Nordeconi aktsia lühinimi Tallinna börsil on NCN1T. Nordeconil on noteeritud 32 375 483 aktsiat. Seisuga 31. detsember 2022 on ettevõttel 6629 aktsionäri (6,8% enam kui eelneval aastal). Tegemist on Nasdaq Balti börsi ühe väikseima ettevõttega. Seisuga 7. august 2023 on ettevõtte turuväärtus 23,8 miljonit eurot. 2022. aastal vähenes ettevõtte turuväärtus 42% võrra. 2022. aastal oli Nordecon kauplemisaktiivsuselt Nasdaq Balti börsi suuruselt 25. ettevõte. "Investorile". Vaadatud 26.05.2022. "Juriidiliste isikute statistika". (põhitegevusala alusel). "Nordeconi 2022. aasta majandusaasta aruanne" (PDF). Vaadatud 7.08.2023. "2021. aasta auditeeritud majandusaasta aruanne ja kasumi jaotamise ettepanek". 22. aprill 2022. "Teatmik.ee andmebaasi ehituse valdkonna põhitegevusalaga ettevõtete statistika". Vaadatud 26.05.2022. "Nordecon Nasdaq Balti börsil". Vaadatud 27. mai 2022. "VÄÄRTPABERI INFORMATSIOON". Vaadatud 7.08.2023. "Turukapitalisatsioon". Vaadatud 7.08.2023. "Kaubeldavad varad". Vaadatud 7.08.2023. "BÖRSIETTEVÕTETE AKTSIARAAMATUD - Nordeconi aktsia". Vaadatud 7.08.2023. "Dividendid ja muud väljamaksed". Vaadatud 26.05.2022. Koduleht
Abikoer

Abikoer on koer, kes on välja õpetatud abistama konkreetset vaimse või kehalise puudega inimest. Abistatavate inimeste hulka kuuluvad näiteks ratastooliga liikuvad inimesed, autistid, kuulmis- ja nägemispuudega inimesed. Abikoera on võimalik treenida ka liitpuudega isiku abistamiseks. Põhiline eesmärk on luua inimesele turvalisem keskkond, pakkudes samas ka emotsionaalset tuge ja paremat elukvaliteeti. Iga koer õpetatakse täitma konkreetseid, inimese vajadustest lähtuvaid ülesandeid. Abikoer saadab omanikku igal pool, ka seal, kuhu reeglina koeri ei lubata (nt. kauplused, ühiskondlikud asutused, ühistransport jne), seega ei kehti abikoertele tavalised lemmikloomadele kehtestatud piirangud. Abikoertena võivad töötada nii tõukoerad kui ka segaverelised koerad. Olulisem on koera temperamendi ja iseloomu sobivus antud ametiks. Enne treeningu alustamist (tavaliselt pärast 15. elukuud) kontrollitakse põhjalikult koera tervise- ja käitumisnäitajaid. Abikoerad läbivad tavaliselt pooleaastase kuni aastase treeningu, mille käigus õpetatakse neile erinevaid oskusi, sõnakuulelikkust ja üldist avalikku käitumisoskust. Algtreeningu käigus õpetatakse üldist suhtlemist ja käitumist erinevates olukordades ja keskkondades ning õpetatakse selgeks põhilised käsklused. Edasise treeningu käigus õpetatakse koerale juba spetsiifilisi käsklusi (kuni 40 erinevat käsklust), lähtudes tema tulevase omaniku vajadustest. Sellele järgneb meeskonnakoolitus, mille käigus õpetatakse tulevasele omanikule abikoera kasutamist ja tema eest hoolitsemist. Tavaliselt saab uuest omanikust ja juhtkoerast teineteist mõistev koostööpaar 1-2 kuuga. Pärast treeningute läbimist siirdub abikoer uue omaniku juurde ja jääb sinna elama kogu tegevteenistuse ajaks. Tegevteenistuse jooksul viib treener läbi ka mitmeid järelkontrolle, et vaadelda, kuidas toimib abikoera ja omaniku koostöö. Kogu teenistuse ajal säilitatakse kontakt koera koolitaja ja koera omaniku vahel – koolitaja annab vajadusel abikoera omanikule nõu ning viib läbi lisakoolitusi täiendavate käskluste õpetamiseks või vajadusel koera ümberõpetamiseks. Näiteid ratastooliga liikuva inimese abikoerale õpetatavatest võimalikest ülesannetest: uste avamine ja sulgemine ratastooli omanikuni toomine, kui see ei ole käeulatuses ratastooli lükkamine abistamine ratastooliga liikumisel ruumis, takistuste vältimine — omanik hoiab kinni koera vastavast rihmast abistamine äärekividest, järsematest tõusudest ratastooliga üles saamisel. Omanik peab ise võimalikult palju kaasa aitama – kogu tööd ei tohi jätta koera teha aitamine treppidest ülesminemisel, tõmmates igal astmel riietumisel abistamine (tirib ära sokid, kindad, aitab tõmmata lukku lahti) abistamine poeskäimisel füüsiliseks toeks olemine abikutsumine, õnnetusest (kukkumisest jms) teatamine lülitite vajutamine asjade kandmine abistamine pesu pesumasinasse panemisel ja väljavõtmisel telefoni ja muude esemete toomine Juhtkoer Teraapiakoer Eesti Abi- ja Teraapiakoerte Ühing Koduleht
Joel Anthony

Joel Vincent Anthony (sündinud 9. augustil 1982 Montréalis) on Kanada korvpallur, kes 2007. aastast mängib NBA meeskonnas Miami Heat.
Mario Chalmers

Almario Vernard Chalmers (sündinud 19. mail 1986 Anchorage'is) on USA elukutseline korvpallur, kes mängib 2020. aastast Kreeka kõrgliigaklubis Thessaloniki Aris. Varem üheksa hooaega NBA-s mänginud Chalmers on Miami Heatiga tulnud kahekordseks NBA meistriks. 2008. aasta NBA draft'ist 34. valikuna Minnesota Timberwolvesi valitud Chalmers vahetati enne debüüthooaja algust edasi Miami Heati, kelle eest mängis ta suurema osa NBA karjäärist. Seitsme ja poole hooajaga keskmiselt 8,8 punkti ja 3,8 resultatiivset söötu mängus toonud Chalmers krooniti Heatiga 2012. ja 2013. aastal NBA meistriks. NBA karjääri viimased hooajad kuulus Chalmers Memphis Grizzliese rivistusse, misjärel jätkas 2019. aastast mängijakarjääri Euroopas. Chalmers siirdus 2019. aasta märtsis Itaalia kõrgliigaklubisse Bologna Virtus, kelle eest tõi 10 mänguga keskmiselt 7,8 punkti, 2,3 lauapalli ja 3 tulemuslikku söötu. Chalmers tuli samal aastal Virtuse koosseisus FIBA Meistrite liiga võitjaks. 2019. aasta novembris liitus Chalmers Kreeka kõrgliigaklubi Ateena AEK-ga ning aasta hiljem samas liigas mängiva Thessaloniki Arisega. Kahekordne NBA meister (2012, 2013) NBA uustulnukate sümboolne teine viisik (2009) FIBA meistrite liiga võitja (2019) Kreeka karika võitja (2020) NCAA meister (2008) NCAA finaalturniiri kõige silmapaistvam mängija (2008) Mario Chalmers – NBA.com Mario Chalmers – Basketball-Reference.com
Tampere raudteejaam

Tampere raudteejaam (lühend Tpe, endine lühend Tf, soome keeles Tampereen rautatieasema, rootsi keeles Tammerfors järnvägsstation, km 187+389) on raudteejaam Tampere linnas. Asub Tampere kesklinnas aadressil Rautatienkatu 25. Raudteejaam avati 1876. aastal. Jaamahoone ehitati 1936. aastal (arhitektid Eero Seppälä ja Otto Flodin). Jaamas on kolm perrooni (kaks neist kaetud) ja viis rööpapaari. Jaama tunnel Raudtee 1 Jaama hall Rongid jaamas Hotell Torni Tampere
Espoo raudteejaam

Espoo raudteejaam (lühend Epo, soome keeles Espoon rautatieasema, rootsi keeles Esbo järnvägsstation) on raudteejaam Soomes Espoos. Asub umbes 20 km kaugusel Helsingi pearaudteejaamast. Asub Tuomarila ja Kauklahti raudteepeatuse vahel. Jaam avati 1903. aastal. Asub aadressil Espoon silta, 02770 Espoo. Lähirongid E, U, Y ja L peatuvad Espoos. Rada Rada 1: Rongid Kirkkonummi poole. Rada 2: Rongid Helsingi poole. Rada 3 ja 4: Pole kasutusel. Olid E-Rong terminus aastani 2007, terminus kolis Kauklahti.
Ruta Tepp-Soonsein

Ruta Tepp-Soonsein (sündinud 23. oktoobril 1973) on eesti moekunstnik. Ta lõpetas aastal 1996 Eesti Kunstiakadeemia moedisaini erialal. "Päring inforegister.ee andmebaasis". Originaali arhiivikoopia seisuga 29. oktoober 2020. Vaadatud 9. augustil 2015. https://web.archive.org/web/20070606203015/http://www.artun.ee/popText.php?id=282 (arhiiviversioon) Koduleht Ene Vool, Moekunstniku tantsupõrandaga kodu, Naistemaailm, 15. august 2003 Moegalerii: Ruta Tepi kostüümid tumedatest hundilaantest, Elu24, 6. november 2010 Moekunstnik Ruta Tepp: "Kasukas on talvel asendamatu!" Buduaar, 26. november 2010
Anders Melts

Anders Melts (sündinud 5. juunil 1976) on eesti laulja/muusik, DJ ja raadiosaatejuht. Ta on tegev Eesti bändides Forgotten Sunrise, Deceitome ja Bedless Bones. Anders veab juba aastast 1998 kuni tänaseni pidudesarja Beats From The Vault. [1]
Lõuna prefektuur

Lõuna prefektuur on Politsei- ja Piirivalveameti allüksus, mille teeninduspiirkond on Lõuna-Eesti. Prefektuuri tegevusvaldkond on: avalikku korda ähvardava ohu ennetamine, väljaselgitamine, tõrjumine ja avaliku korra rikkumise kõrvaldamine; dokumentide ja tegevuslubade väljastamine eriseadustes sätestatud alustel ja korras; kodakondsuse ja migratsiooni valdkonna asjade korraldamine; otsingu- ja päästetööde tegemine ning merereostuse avastamise ning likvideerimise korraldamine Peipsi, Lämmi ja Pihkva järvel; otsingutööde tegemine maismaal lennuõnnetuse korral; piirivalve valdkonna asjade korraldamine; süütegude menetlemine ja karistuste täideviimine seaduses sätestatud alustel ja korras. Prefektuuri struktuuriüksused on: kriminaalbüroo teabebüroo politseijaoskonnad: Kagu politseijaoskond (teeninduspiirkond Võru-, Valga- ja Põlvamaa) Tartu politseijaoskond (teeninduspiirkond Tartu- ja Jõgevamaa) Viljandi politseijaoskond (teeninduspiirkond Viljandimaa) kordonid ja piiripunkt: Kagu piiripunkt Mustvee kordon Piusa kordon Saatse kordon Prefektuur moodustati 2010. aastal Lõuna Politseiprefektuuri ja Kagu Piirivalvepiirkonna baasil. 2012. aastast kuulub Lõuna prefektuur Politsei- ja Piirivalveameti koosseisu. Aastatel 2010–2017 oli Lõuna prefekt Tarmo Kohv. 2017. aastast on prefekt Vallo Koppel. Lõuna Politsei spordiklubi Politseikoor Chorus Menticum Lõuna politsei motoklubi Lõuna politsei fotoklubi RTL 2009, 77, 1131 RT I, 29.12.2011, 70 Lõuna prefektuur Facebookis Politseikoor Chorus Menticum Facebookis Lõuna Prefektuuri struktuur ja teenistujate koosseis, Siseministri 7. detsembri 2009. a määruse nr 51. «Politsei- ja Piirivalveameti ning prefektuuride struktuur ja teenistujate koosseis lisa 3
Ōkuma

Ōkuma (jaapani 大熊町 Ōkuma-machi) on kummituslinn Jaapanis Fukushima prefektuuris Futaba maakonnas. Asub Vaikse ookeani rannikul. Linna tabas 2011. aasta Sendai maavärin, mis tekitas purustusi seal asuvas Fukushima I tuumaelektrijaamas. 福島県の推計人口（令和3年3月1日現在）を掲載しました。 - 福島県ホームページ, vaadatud 25.03.2021. Ōkuma koduleht (jaapani keeles)
Yeni Malatyaspor

Yeni Malatyaspor on 1986. aastal Malatyas asutatud Türgi jalgpalliklubi. See mängib Türgi kõrgliigas Süper Lig. Alates 2017. aastast mängib klubi Türgi kõrgliigas. Veel 2010. aastal mängiti Türgi tugevuselt neljandas liigas. Hooajal 2018–19 sai klubi Türgi kõrgliigas viienda koha. Järgmisel hooajal osaleti UEFA Euroopa Liiga eelringides. Teises eelringis alistati Sloveenia klubi Ljubljana Olimpija, kuid kolmandas eelringis kaotati Serbia klubile FK Partizan.
Jarvis

Jarvise saar on USA-le kuuluv asustamata saar Vaikse ookeani lõunaosas. Jarvis on linnake Kanadas Ontario provintsi Haldimandi maakonnas Erie järve lähedal. Jarvis on raudteejaam Chicago linnas USAs. "Jarvis" on Jarvis Cockeri esimene sooloalbum. Jarvis plc on Briti firma, mis pakub raudtee tugiteenuseid. USS Jarvis on olnud kolme USA sõjalaeva nimi. 3353 Jarvis on Gregory Jarvise järgi nimetatud asteroid. Jarvis on Gregory Jarvise järgi nimetatud kanderakett. Jarvis on ingliskeelne eesnimi. Jarvis on ingliskeelne perekonnanimi. Väljamõeldud tegelased: Edwin Jarvis on Marvel Comicsi tegelane, ülemteener. Jarvis Lorry on kõrvaltegelane Charles Dickensi romaanis "Jutustus kahest linnast" (1859). Jarvis on 20. vaim, keda kohtab peategelane Luigi Mario sarja kuuluvas Nintendo GameCube'i mängus Luigi's Mansion. Jarvis McBallsy on peategelane PlayStation 3 mängus PAIN. Jarvis on USA hariduskaupade poe American Science & Surplus maskott. Jarvise algoritm arvutusgeomeetrias Jarvis Collegiate Institute, keskkool Toronto linnas Kanadas Järvis Jervis
Kingman

Kingman on perekonna- ja kohanimi. Kingmani riff on USA-le kuuluv riff Vaikse ookeani põhjaosas. Kingman on linn USAs, Arizona osariigis. Kingman on linnake USAs, Indiana osariigis. Kingman on linn USAs, Kansase osariigis. Kingman on asula USAs, Maine'i osariigis. Kingman on asula USAs, Minnesota osariigis. Kingmani maakond asub USAs, Kansase osariigis. Kingmani Muuseum on loodusloomuuseum ja planetaarium Battle Creeki linnas USAs, Michigani osariigis. Kingman Hall on University Students' Cooperative Associationi hoone Berkeley linnas Californias. Kingman Brewster, USA diplomaat Yale'i Ülikooli endine president. Brian Kingman on USA pesapallur. Dave Kingman on USA pesapallur. Dong Kingman oli Hiina päritolu USA kunstnik. Eduardo Kingman oli Ecuadori kunstnik. John Kingman on Briti matemaatik. W. E. Kingman oli kapten, kes kirjeldas 29. novembril 1853 Kingmani riffi. Kingman oli hobune, kes võitis 1891. aastal Kentucky Derby. Kingman Group on paintball'ivarustuse tootja.
Kindralkuberner

See artikkel räägib üldmõistest. Eesti ameti kohta vaata artiklit Kindralkuberner (Eesti). Kindralkuberner on monarhi asevalitseja iseseisvas riigis, suures koloonias või haldusüksuses. Sõltuvalt poliitilisest korraldusest võib kindralkuberner olla kõrgema ametiastmega kuberner või seista "tavalistest" kuberneridest kõrgemal, täites administratiivseid või ka valitsusjuhi ülesandeid. Ajalooliselt valitsesid kindralkubernerid mitmeid Briti, Belgia, Prantsuse, Hollandi, Hispaania ja Portugali kolooniaid ning Rootsi dominioone. Kindralkubernerid määras ka Napoleon Bonaparte valitsema mõningaid Prantsuse võimu alla langenud alasid – Brandenburg, Kuramaa, Parma ja Piacenza, Piombino, Toscana, Illüüria. Samuti on kindralkubernerid valitsenud USA võimu ajal Filipiine, Teises maailmasõjas Saksa okupatsiooni ajal Poolat, liitlaste kontrolli all olevat Saksimaad pärast Napoleoni lüüasaamist, Austria-Ungari ja Bulgaaria poolt Esimeses maailmasõjas okupeeritud Serbiat ning mõningaid Vene keisririigi alasid (Soome, Poola, Baltimaad). Tänapäeval nimetatakse kindralkubernerideks Suurbritannia monarhi asevalitsejaid Briti Rahvaste Ühenduse maades ning Iraani provintsijuhte, kelle määrab siseminister. Rahvaste Ühenduse kindralkubernerid määrab kuningas kohaliku peaministri ettepanekul; ainsad erandid on Paapua Uus-Guinea ja Saalomoni saared, kus kindralkuberneri valib parlament. Eestit valitsesid kindralkubernerid Rootsi ja Vene võimu all: Eestimaa kubermangu 1674–1909, Liivimaa kubermangu 1621–1909. Eesti ajal, aastail 1920–1924 ja 1925–1930, täitis kindralkuberneri ülesandeid siseminister. Eestimaa kindralkuberneride loend Liivimaa kuberneride loend Kuramaa kuberneride loend Leedumaa kuberneride loend
Soodsas seisundis

Soodsas seisundis (inglise least concern, lühendatult LC) on üks Rahvusvahelise Looduskaitseliidu (IUCN) kaitsestaatuse kategooriatest, mis määratakse elusolevale taksonile, mille ökoloogilist seisukorda on hinnatud ning mis ei kvalifitseeru ühegi muu kategooria alla. Teisisõnu pole soodsas seisundis liigid ei hävinud ega ohustatud. Nende hulka kuuluvad paljud tavalised liigid, näiteks kaljutuvi, harilik kadakas, koduhiir ja inimene. Liiki ei saa tunnistada soodsas seisundis olevaks, kui tema arvukust ja seisundit ei ole hinnatud. Vaja on adekvaatset infot, et hinnata otseselt või kaudselt liigi väljasuremisriski selle leviku ja arvukuse põhjal. Soodsas seisundis olevaks on 2023. aasta seisuga kuulutatud 77 491 taksonit. Sellesse kategooriasse kuulub 48642 loomaliiki ja 531 alamliiki, samuti 54 alampopulatsiooni; 28638 taimeliiki koos 531 alamliigi ja varieteediga ja 211 seeneliiki. Soodsas seisundis ei ole ühtki protisti, samas on IUCN hinnanud vaid nelja nendesse riikidesse kuuluva liigi seisukorda[viide?]. Inimene tunnistati ametlikult soodsas seisundis olevaks 2008. aastal. The IUCN Red List Categories and Criteria. - IUCN Red List "IUCN Red List Categories. - Muhlenberg College". Originaali arhiivikoopia seisuga 4. november 2023. Vaadatud 4. novembril 2023. IUCN Red List